শহরে শুটআউট, সুশান্ত ঘোষের বাড়ির অদূরে চলল গুলি

কলকাতা: ফের শহর কলকাতায় শুটআউট (Shoot Out)। কাউন্সিলর সুশান্ত ঘোষের বাড়ির অদূরে চলল গুলি। আহত যুবকের নাম অভিজিৎ নাইয়া। তিনি কসবা (Kasba) থানা এলাকার প্রান্তিকপল্লীর বাসিন্দা। বচসার জেরেই এই ঘটনা বলে প্রাথমিক অনুমান। পুলিশ সূত্রে খবর, বুধবার রাত ১১টা নাগাদ কসবার প্রান্তিক পল্লিতে অভিজিৎ নাইয়া নামে এক যুবককে লক্ষ্য করে গুলি। বাঁ হাতের তালুতে গুলি লাগে, আহত অবস্থায় শহরের একটি বেসরকারি হাসপাতালে ভর্তি করানো হয়েছে অভিজিৎকে। ইতিমধ্যেই ঘটনার তদন্ত শুরু করেছে পুলিশ এই শুটআউটের ঘটনার পরে ফের প্রশ্ন উঠছে শহরের নিরাপত্তা নিয়ে।

কসবায় বুধবার গভীর রাতে কাউন্সিলর সুশান্ত ঘোষের বাড়ির সামনে তলল গুলি। গুলিবিদ্ধ ২১ বছরের অভিজিৎ নাইয়া হাসপাতালে ভর্তি। পরিত্যক্ত জায়গায় যুবকদের বচসা থেকেই গুলি চলার সন্দেহ। পুলিশ সূত্রে খবর, রাত আনুমানিক ১১টা নাগাদ এই গুলির ঘটনা ঘটে। আহত যুবক বর্তমানে রুবি জেনারেল হাসপাতালে তাঁর চিকিৎসা চলছে। প্রাথমিক তদন্তে পুলিশ জানতে পেরেছে, এলাকার একটি পরিত্যক্ত জায়গায় অভিজিৎ সহ কয়েকজন যুবক রাতে জমায়েত করে খাওয়া-দাওয়া করছিলেন। ঘটনাস্থল থেকে গুলির খোল, মদের বোতল, খাবারের প্যাকেট এবং থালা উদ্ধার করেছে পুলিশ। জমায়েতের মধ্যেই কোনও কারণে বচসা বা গোলমাল থেকে গুলি চলে থাকতে পারে বলে অনুমান করা হচ্ছে। স্থানীয় বাসিন্দাদের জিজ্ঞাসাবাদ এবং আশেপাশের সিসিটিভি ফুটেজ সংগ্রহ করছে তাঁরা।

আরও পড়ুন: ২৬ লক্ষ ভোটারের নাম ম্যাপিং-এ মেলেনি, কী জানাল কমিশন

এই ঘটনা ফের একবার কলকাতা শহরের নিরাপত্তা নিয়ে বড়সড় প্রশ্ন তুলে দিল। গত বছর ১৫ নভেম্বর এই এলাকার কাছেই অ্যাক্রোপলিস মলের কাছে কাউন্সিলর সুশান্ত ঘোষকে লক্ষ্য করে গুলি চালানোর চেষ্টা হয়েছিল। তার ঠিক এক বছর পরই আরও একবার তাঁরই বাড়ি থেকে মাত্র কয়েকশো মিটার দূরে চলল গুলি।

দেখুন ভিডিও